Χαρακτηριστικά παραδείγματα αποτελούν η πρόκληση #Ode2JoyChallenge, που διοργανώθηκε από τον οργανισμό Europa Nostra (25 χώρες)· η πρωτοβουλία «Work It Out» του οργανισμού «European Route of Industrial Heritage» στο πλαίσιο της οποίας 3 000 νέοι άνθρωποι σε ολόκληρη την Ευρώπη χόρεψαν ταυτόχρονα σε 10 χώρες και η πρωτοβουλία «The Torch Initiative», υπό τον συντονισμό του δικτύου «Future of Religious Heritage», στο πλαίσιο της οποίας συγκεντρώθηκαν προσωπικές αναμνήσεις και ιστορίες προσώπων σχετικές με τη θρησκευτική κληρονομιά.

Τα 38 μέλη της επιτροπής ενδιαφερόμενων μερών, συμπεριλαμβανομένων της UNESCO και του Συμβουλίου της Ευρώπης, διοργάνωσαν 475 εκδηλώσεις και πρωτοβουλίες, στις οποίες έλαβαν μέρος περίπου 400 000 συμμετέχοντες. Μία από τις κορυφαίες πρωτοβουλίες ήταν η σύνοδος κορυφής για την ευρωπαϊκή πολιτιστική κληρονομιά «Sharing Heritage Sharing Values» (Κοινή κληρονομιά κοινές αξίες), η οποία πραγματοποιήθηκε στο Βερολίνο τον Ιούνιο του 2018 και κορυφώθηκε με την έκκληση του Βερολίνου για ανάληψη δράσης στο έγγραφο «Cultural Heritage for the Future of Europe» (Πολιτιστική κληρονομιά για το μέλλον της Ευρώπης), το οποίο υπέγραψαν περισσότεροι από 2 200 πολίτες και οργανώσεις.

-το πρόγραμμα «World Heritage Journeys in the EU» σε συνεργασία με την UNESCO, το οποίο συνδέει 34 συμβολικούς και λιγότερο γνωστούς τόπους πολιτιστικής κληρονομιάς της UNESCO σε 19 ευρωπαϊκές χώρες·

-η «Διακήρυξη της Βαρκελώνης» για τη βελτίωση της βιωσιμότητας και της ανταγωνιστικότητας των κοινωνικών και πολιτιστικών επιπτώσεων του τουρισμού στην Ευρώπη.

4.3.Προστασία της πολιτιστικής κληρονομιάς

Το EEΠK 2018 έθεσε σε εφαρμογή μια κινητοποίηση μεγάλης κλίμακας για τη βελτίωση του τρόπου προστασίας της πολιτιστικής κληρονομιάς σε ευρωπαϊκό επίπεδο. Στα παραδοτέα συμπεριλαμβάνονται τα εξής:

-το βιβλίο «European quality principles for EU-funded interventions with potential impact upon cultural heritage», σε συνεργασία με το ICOMOS· -μελέτη σχετικά με τη διαφύλαξη της πολιτιστικής κληρονομιάς από φυσικές και ανθρωπογενείς καταστροφές – η πρώτη χαρτογράφηση στρατηγικών και εργαλείων σε επίπεδο ΕΕ που συμβάλλουν στην εφαρμογή του πλαισίου Sendai για τον περιορισμό του κινδύνου καταστροφών και χαράσσουν τον δρόμο για βελτίωση της συνεργασίας μεταξύ των κρατών μελών·

-ερευνητικά έργα και έργα ανάπτυξης ικανοτήτων για τη βελτίωση της κατανόησης των κινδύνων καταστροφών που απειλούν την πολιτιστική κληρονομιά και την ενίσχυση των μέτρων πρόληψης·

-έρευνα για το παράνομο εμπόριο πολιτιστικών αγαθών και τη χρήση διαθέσιμων τεχνολογιών για την καταπολέμησή του· συμβολή στη βαθύτερη κατανόηση της συγκεκριμένης εγκληματικής δραστηριότητας και τρόποι περιορισμού της·

-εργαλειοθήκη που αναπτύχθηκε σε συνεργασία με την UNESCO για το ευρωπαϊκό δικαστικό σώμα και τους υπαλλήλους επιβολής του νόμου σχετικά με την καταπολέμηση της παράνομης διακίνησης πολιτιστικών αγαθών ·

-αξιολόγηση της δυνατότητας προώθησης της χρήσης του προγράμματος γεωσκόπησης της ΕΕ Copernicus για τη διατήρηση, την παρακολούθηση και τη διαχείριση της πολιτιστικής κληρονομιάς·

-κινητοποίηση των τομέων πολιτιστικής κληρονομιάς και διατήρησης της ιστορίας για την ανάληψη δράσης για το κλίμα προς στήριξη της συμφωνίας των Παρισίων σχετικά με την κινητοποίηση του τομέα της πολιτιστικής κληρονομιάς στο πλαίσιο της δράσης για το κλίμα. Διοργανώθηκε για την Παγκόσμια Διάσκεψη Κορυφής για την Κλιματική Αλλαγή 2018, σε συνεργασία με το ICOMOS.

4.4.Καινοτομία

Το ευρωπαϊκό έτος 2018 εγκαινίασε μια μεγάλης κλίμακας προσπάθεια για την προώθηση της εξεύρεσης καινοτόμων και πρωτοποριακών λύσεων στις προκλήσεις του τομέα πολιτιστικής κληρονομιάς. Στα παραδοτέα συμπεριλαμβάνονται τα εξής:

-η έκδοση «Policy Review: Innovation in Cultural Heritage Research» η δέσμη αποτελεσμάτων της υπηρεσίας Cordis με τίτλο «Heritage at Risk: EU research and innovation for a more resilient cultural heritage» και η έκδοση με τίτλο «Innovative solutions for Cultural Heritage»·

-«Fostering cooperation in the European Union on skills, training and knowledge transfer in cultural heritage professions» - εγχειρίδιο ορθών πρακτικών για πολιτιστικά και εκπαιδευτικά ιδρύματα·

-η προετοιμασία της νέας έκδοσης του εργαλείου αναφοράς για την παρακολούθηση των επιδόσεων πολιτιστικών και δημιουργικών πόλεων στην Ευρώπη «Cultural and Creative Cities Monitor»·

-το κοινό πιλοτικό έργο της ΕΕ και του Συμβουλίου της Ευρώπης «STEPS», που έχει ως στόχο την εξέταση βιώσιμων προτύπων συμμετοχικής διακυβέρνησης·

-το κοινό πρόγραμμα της ΕΕ και του Συμβουλίου της Ευρώπης «The Faro Way: enhanced participation in cultural heritage»·

-έκθεση της ομάδας εμπειρογνωμόνων της ΕΕ σχετικά με τη συμμετοχική διακυβέρνηση της πολιτιστικής κληρονομιάς.

5.ΠΑΡΑΚΟΛΟΥΘΗΣΗ - ΤΟ ΕΥΡΩΠΑΪΚΟ ΠΛΑΙΣΙΟ ΔΡΑΣΗΣ ΣΤΟΝ ΤΟΜΕΑ ΤΗΣ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ